Мектептердің қаржылық шығындарын алдағы уақытта арнайы сайттан көріп отыруға болады
DATE: 12:15, 15 Қыркүйек 2020 | GMT +5
TITLE: Мектептердің қаржылық шығындарын алдағы уақытта арнайы сайттан көріп отыруға болады
URL: https://kaz.inform.kz/news/mektepterdin-karzhylyk-shygyndaryn-aldagy-uakytta-arnayy-sayttan-korip-otyruga-bolady_a3694781/
META: DATE: 12:15, 15 Қыркүйек 2020 | GMT +5
TOTAL WORDS: 172
AUTHOR(S):
TEXT: Бұл туралы Білім және ғылым министрі Асхат Аймағамбетов мәлім етті, деп хабарлайды ҚазАқпарат тілшісі. «Біз білім саласының қаржыландырылуының ашықтығын қамтамасыз етуіміз керек. Біріншіден, бөлек бюджеттік бағдарламаны іске асырған дұрыс. Білім саласына бөлінген қаражаттың дұрыс бағытта жұмсалып жатқанын бақылап отыратындай мүмкіндік болуы тиіс. Екіншіден, қай өңірге жергілікті атқарушы органнан қаражат жеткіліксіз бөлінді – оны ай сайын қарап, қадағалап, сайтқа іліп отыру керек. Оны қоғам білуі тиіс. Үшіншіден, қазір азаматтық бюджет деген ұғым бар. Әр мектептің, әр облыстың бюджеті, шығындары міндетті түрде сайттарында ілінуі керек. Бір компьютер сатылып алынса да – ол қандай, фотосы бар ма, актісімен бірге бәрі ілініп тұрады. Сонда ғана қоғамда білім саласына қатысты теріс ойлар болмайды», - деді Асхат Аймағамбетов Білім және ғылым министрлігінің аппараттық отырысында. Министр әр мектепке осындай жүйе енгізілетінін мәлім етті. «БіздеSEDA деген сайт бар. Сонда әр мектепте неше баладан бар – барлық ақпаратты енгізіп жатырмыз. Сол сайтта қаржыландыру мәселесі де бөлек қаралатын болады. Қанша қаражаты бар? Бюджеті қандай? Не сатып алды? Жалақы төлеуге қанша қаражат жұмсалды? Басқа да шығындардың бәрін содан көріп отырамыз», - деді ол
